*A határozati javaslat elfogadásához*

***egyszerű*** *többség szükséges,*

*az előterjesztés* ***nyílt ülésen tárgyalható****!*

*156. számú előterjesztés*

Bátaszék Város Önkormányzata Képviselő-testületének 2016. június 29-én

15.00 órakor megtartandó ülésére

*Rádió Antritt Kft-vel kötendő szerződés jóváhagyása*

|  |
| --- |
| **Előterjesztő:** dr. Bozsolik Róbert polgármester  **Készítette:** Takácsné Gehring Mária aljegyző  dr. Kovács Martina jogi referens    **Törvényességi ellenőrzést végezte:** ……………….  **Tárgyalja:**  KOIS Bizottság: 2016.06. 27.  Pénzügyi és Gazdasági Bizottság: 2016.06.28. |

**Tisztelt Képviselő-testület!**

Bátaszék városimázsának pozitív megítélése szempontjából kiemelkedően fontos szerepet játszik a lakosság, illetve a környékbeliek naprakész, gyors és pontos tájékoztatása az önkormányzat és intézményeinek aktuális tevékenységéről, rendezvényeiről, programjairól. A mellékletben található, Rádió Antritt Kft-vel (a továbbiakban: Rádió) kötendő szerződés is ezt a célt szolgálja.

A Rádió a szerződés keretében vállalja, hogy a hír- és magazinműsoraiban elhangzásokat sugároz az önkormányzat szolgáltatásaira, tevékenységére vonatkozóan az alábbiak szerint:

* heti 2 db regionális hírekben történő megjelenés,
* Bátaszéket és vonzáskörzetét érintő fontos hírek naprakész közlése,
* Bátaszék polgármestere számára havi 30 perc műsoridő biztosítása,
* bátaszéki programok közzététele a programajánlóban, akár napi rendszerességgel,
* bátaszéki sportesemények kiemelten említve, akár napi rendszerességgel.

A Rádió a fenti tevékenységeket havi 60.000 Ft + Áfa díjért vállalja; a szolgáltatási szerződést 2016. július 1. napjától 2016. december 31. napjáig terjedő határozott időtartamra kötné az önkormányzattal.

Kérem, hogy a mellékelt határozati javaslat elfogadásával szíveskedjenek jóváhagyni a Rádióval kötendő szolgáltatási szerződést:

**H a t á r o z a t i j a v a s l a t :**

**a Rádió Antritt Kft-vel kötendő szolgáltatási szerződés jóváhagyására**

Bátaszék Város Önkormányzatának Képviselő-testülete a Rádió Antritt Kft-vel *2016. július 1. napjával* kötendő – a határozat mellékletét képező – szolgáltatási szerződést jóváhagyja, és felhatalmazza a város polgármesterét annak aláírására, egyben a szolgáltatás igénybevételéhez szüksége 457.200 Ft-ot az önkormányzat 2016. évi költségvetésének általános tartalék kerete terhére biztosítja.

*Határidő:* 2016. június 30.

*Felelős:* Takácsné Gehring Mária aljegyző

(a határozat megküldéséért) és

Dr. Bozsolik Róbert polgármester

(a szerződés aláírásáért)

*Határozatról értesül:* Rádió Antritt Kft.

Bátaszéki KÖH pénzügyi iroda

irattár

Szolgáltatói Együttműködési szerződés

amely létrejött egyrészről a

**Rádió Antritt Kft.**

Székhely: 7100 Szekszárd, Wesselényi u. 16.

Cégjegyzékszám: 17-09-005779

Adószám: 13839875-2-17

képviselő: Pálinkásné Jantner Jolán

- továbbiakban, mint **Rádió** -

másrészről a

**Bátaszék Város Önkormányzata**

Székhely: 7140 Bátaszék, Szabadság u. 4.

Törzskönyvi azonosító szám: 733304

Adószám: 15733304-2-17

Képviseli: Dr. Bozsolik Róbert polgármester

- továbbiakban, mint **Önkormányzat,**

Rádió és az Önkormányzat együttesen a továbbiakban: Szerződő Felek -, között az alulírott helyen és napon, az alábbi feltételek mellett:

**ELŐZMÉNYEK**

1. Szerződő Felek rögzítik, hogy a Rádió Antritt Kft. üzemeltetője a Rádió Antritt FM 105.1 MHz elnevezésű, helyi vételkörzetű kereskedelmi rádiós médiaszolgáltatásnak.
2. Szerződő Felek rögzítik továbbá, hogy a Rádió a saját nevében jogosult a jelen szerződés szerinti szolgáltatásokat nyújtani az Önkormányzatnak, továbbá jogosult a szerződésben foglalt kötelezettségeket vállalni.
3. Szerződő Felek **Bátaszék Város Önkormányzata** kommunikációs és tájékoztatási célú megjelenéseinek a Rádió műsorában való közzététele, sugárzása céljából együttműködésre lépnek az alábbiak szerint.
4. **A szerződés tárgya**

1.1 A szolgáltatói együttműködés célja az **Önkormányzat** kommunikációs tevékenységének hatékony segítése a lakosság tájékoztatása érdekében. A jelen szerződés alapján, annak hatálya alatt a vonatkozó jogszabályi és egyéb irányadó rendelkezések betartásával a Rádió hír- és közéleti műsoraiban az Önkormányzattal, annak szolgáltatásaival, eseményeivel, programjaival kapcsolatos híreket, információkat, ismeretterjesztő anyagokat, riportokat sugároz (továbbiakban együttesen: elhangzások) Önkormányzat pedig szolgáltatási díj megfizetésére köteles.

1.2 Rádió felhívja az Önkormányzat figyelmét a rádiós médiaszolgáltatásokra vonatkozó külön szabályozásból (ideértve különösen a médiaszolgáltatásokról és a tömegkommunikációról szóló a 2010. évi CLXXXV. törvényt („Mttv.”) valamint a sajtószabadságról és a médiatartalmak alapvető szabályairól szóló 2010. évi CIV. törvényt („Smtv.”)) fakadó korlátokra, amelynek a jelen szerződés teljesítése során is megfelelni köteles.

1.3 Rádió kötelezettséget vállal az elhangzások technikailag megfelelő Szerződő Felek által egyeztetettek szerinti sugárzására.

## 2. A szerződés teljesítése

2.1 Rádió vállalja, hogy a jelen szerződés időtartama alatt, és a szerződésben rögzített feltételek szerint a Rádió hír- és magazinműsoraiban az Önkormányzat szolgáltatásaira, tevékenységére vonatkozó vagy ezekkel kapcsolatos elhangzásokat sugároz az alábbiak szerint:

* Heti 2 db regionális hírekben történő megjelenés,
* Bátaszéket és a vonzáskörzetét érintő fontos hírek naprakész közlése,
* Bátaszék polgármestere számára havi 30 perc műsoridő biztosítása,
* Bátaszéki programok közzététele a programajánlóban, akár napi rendszerességgel,
* Bátaszéki sportesemények kiemelten említve, akár napi rendszerességgel.

2.2 Önkormányzat az elhangzásokhoz információkat, híreket, közérdekű közleményeket, témaajánlókat továbbít a Rádió kapcsolattartójának e-mail címére. Szerződő Felek eltérő megállapodása hiányában az egyes elhangzásokat a Rádió készíti az Önkormányzattal történő egyeztetés alapján.

2.3 Szerződő Felek megállapodnak, hogy az elhangzások kizárólag a jelen szerződésben meghatározott célra használhatóak.

**3.** **Sugárzási díj, Fizetési feltételek**

* 1. A lenti 3.2 pontban foglaltak sérelme nélkül a Szerződő Felek rögzítik, hogy az elhangzások ellenértékét és sugárzási díját átalány jelleggel állapították meg, amelynek összege független attól, hogy adott hónapban a Megrendelő mennyi elhangzásra tart igényt, illetve a Rádió ténylegesen mennyi elhangzást sugároz. Az előzőekre tekintettel az Önkormányzat vállalja, hogy a jelen szerződés időtartama alatt, annak keretén belül mindösszesen **360.000,- FT+ÁFA, azaz Háromszázhatvanezer forint +ÁFA** összeget fizet az elhangzásokért, amelyet a Rádió havi részletekben számláz ki, mely havi számlákon 60.000,- Ft + Áfa díj szerepel.
  2. Amennyiben egy adott hónapban a Rádió az Önkormányzattól kapott információk sugárzását alapos ok nélkül megtagadja vagy nem teljesíti, úgy az Önkormányzat a tárgyhónapban a 3.1 pontban foglalt díj arányos részének megfizetésére nem köteles, továbbá jogosult a jelen szerződés azonnali hatályú felmondására.
  3. Függetlenül attól, hogy a felek átalány jellegű díjban állapodtak meg, a Rádió köteles biztosítani, hogy a technikai hiba vagy műsorváltozás okán elmaradt elhangzásokat a lehető legkorábbi időpontban pótolja, kivéve, ha az Önkormányzat ezt kifejezettem nem kéri, mivel a későbbi időpontú sugárzáshoz érdeke már nem fűződik.
  4. A 3.1 pontban foglalt díj tartalmazza a Rádió általi teljesítés valamennyi költséget (sugárzási, archiválási költség stb.), azon felül a Rádió további díjigényt támasztani semmilyen címen nem jogosult.
  5. Rádió a teljesítésekről szóló számláit havonta utólag állítja ki, amelyet az Önkormányzat annak kézhezvételétől számított 15 napon belül köteles kiegyenlíteni a számlán szereplő bankszámlára történő banki átutalással.
  6. Az Önkormányzat késedelmes fizetése esetén a Szolgáltató a Polgári törvénykönyvről szóló 2013. évi V. törvényben (továbbiakban: Ptk.) meghatározott mértékű késedelmi kamat felszámítására jogosult.
  7. Rádió nyilatkozik, hogy a reklámadóról szóló 2014. évi XXII. törvény 7/A. §-a szerinti nyilvántartásba felvett adóalany. A Rádióban közzétett, a jelen szerződésben meghatározott valamennyi elhangzás vonatkozásában az adófizetési kötelezettség a Rádiót terheli, aki az adóbevallási és adófizetési kötelezettségének eleget tesz. Rádió ezen nyilatkozatát az általa kibocsátott számla tartalmazza.

**4. A szerződés időtartama és megszűnése**

4.1 Jelen szerződést Szerződő Felek határozott időtartamra kötik, amely **2016. július 01.** napján lép hatályba és **2016. december 31-ig** tart azzal, hogy aláírására az alul jegyzett napon kerül sor.

4.2 Ha Szerződő Felek bármelyike a jelen szerződésben meghatározott kötelezettségeit súlyosan megszegi, és azt írásbeli figyelmeztetés ellenére sem teljesíti, úgy a másik Szerződő Fél jogosult azonnali hatállyal, a másik Szerződő Félhez intézett írásbeli nyilatkozattal, kártérítési kötelezettség nélkül felmondani, azzal, hogy szerződésszegő fél köteles az okozott kárt a vonatkozó jogszabályi előírások szerint megtéríteni.

4.3 Szerződő Felek rögzítik, hogy súlyos szerződésszegésnek tekintik Rádió részéről, ha Rádió a jelen szerződés szerinti sugárzási kötelezettségét nem, vagy nem szerződésszerűen teljesíti.

4.4 Szerződő Felek rögzítik, hogy súlyos szerződésszegésnek tekintik Önkormányzat részéről, ha a jelen szerződésben foglalt fizetési kötelezettségeinek határidőre nem tesz eleget.

**5. Szavatossági nyilatkozatok, felelősség**

5.1 Szerződő Felek megállapodnak, hogy az egyes elhangzások Mttv.-nek, Smtv-nek, illetve egyéb, vonatkozó jogszabályoknak való megfelelőségéért kizárólag a Rádió felel, tekintettel arra, hogy az egyes elhangzásokat a Rádió készíti el, mint rádiós médiaszolgáltatással professzionálisan foglalkozó illetve szerkesztői felelősséget viselő szervezet. Az Önkormányzat oly módon köteles elkészíteni az egyes elhangzásokat, hogy azok a jogszabályi és vonatkozó etikai és egyéb követelményeknek megfeleljenek. A Rádió köteles figyelmeztetni az Önkormányzatot, ha valamely megrendelt elhangzás megítélése szerint jogsértő lehet, és köteles együttműködni az Önkormányzattal a jogszabályi rendelkezéseknek megfelelő elhangzás elkészítésében. A Rádió jogosult továbbá az általa jogsértőnek ítélt elhangzások elkészítését illetve sugárzását megtagadni, amely esetre a 3.2 pontban foglaltak nem vonatkoznak. Szerződő Felek megállapodnak továbbá, hogy az elhangzásokkal kapcsolatban a Rádióra kiszabott hatósági bírság vagy egyéb szankcióval összefüggésben felmerült kár megtérítésére az Önkormányzat nem kötelezhető.

5.2 Rádió kijelenti és szavatolja, hogy a Médiatanáccsal kötött Hatósági Szerződése alapján jogosult a jelen szerződésben meghatározott kötelezettségek vállalására és valamennyi egyéb jognyilatkozat megtételére, valamint kizárólagosan jogosult a jelen szerződés alapján az 5. fejezetben meghatározott sugárzási díjak számlázására.

5.3 Önkormányzat kijelenti és szavatolja, hogy jogosult a jelen szerződésben meghatározott kötelezettségek vállalására és valamennyi egyéb jognyilatkozat megtételére.

**6. Kapcsolattartás, értesítések**

6.1 Szerződő Felek megállapodnak, hogy a Szerződés teljesítése során az alábbi kapcsolattartókon keresztül egyeztetnek:

Szolgáltató részéről:

Név: Pálinkásné Jantner Jolán

Email cím: palinkas@radioantritt.hu

Tel.: +36 30/902-4444

Megrendelő részéről:

Név: Dr. Bozsolik Róbert

e-mail cím: polgarmester@bataszekph.hu

Tel: +36 30/947-7019

6.2 Szerződő Felek jogosultak más kapcsolattartó személyek illetve elérhetőségek kijelölésére, de ez esetben az érintett Fél köteles a kapcsolattartó személyében vagy elérhetőségében beállt változást haladéktalanul közölni a másik Félnek címzett, egyoldalú írásos nyilatkozattal. A változás bejelentésének elmaradásából, vagy késedelmes megtételéből eredő kár a nyilatkozatra köteles Felet terheli.

## 7. Egyéb rendelkezések

* 1. Szerződő Felek megállapodnak abban, hogy a jelen szerződés tartalmát, továbbá az együttműködésük keretei között folytatandó tevékenységüket teljes körűen, továbbá a szerződés keretei között, valamint azt megelőzően – akár szóban, akár írásban, vagy bármely egyéb módon – átadott jogi, üzleti információt, tényt, adatot, dokumentumot – ideértve, de nem csak erre korlátozva, eljárásokat, egyéb információkat – bizalmasan kezelik, azt harmadik személlyel nem közlik, nyilvánosságra nem hozzák, nem másolják, nem reprodukálják, kivéve, ha ahhoz az átadó Fél előzetesen írásban hozzájárult. A jelen pont vonatkozásában nem minősülnek harmadik félnek a Szerződő Felekkel kapcsolt jogviszonyban lévő vállalkozások, professzionális tanácsadók. A Szerződő Felek a velük munkaviszonyban, tagsági viszonyban, vagy munkavégzésre irányuló egyéb jogviszonyban állók, megbízottaik, vagy bármely egyéb jogcímen nevükben eljárók magatartásáért – ideértve a jelen fejezet szerinti titoktartási kötelezettséget is – úgy felelnek, mintha maguk jártak volna el. A titoktartási kötelezettség időbeli korlátozás nélkül terheli a Szerződő Feleket.
  2. A jelen szerződést nem lehet szóban módosítani vagy kiegészíteni. A jelen szerződés bármely módosítását vagy kiegészítését írásban kell megtenni, és annak érvényességéhez mindkét Fél beleegyezése szükséges.

7.3 Szerződő Felek a közöttük felmerülő vitás kérdéseket elsősorban tárgyalás útján kísérlik meg rendezni. Amennyiben a tárgyalások nem vezetnek eredményre, úgy a jogvita elbírálására az Önkormányzat illetékessége szerinti bíróság kizárólagos illetékességét kötik ki.

7.4 A jelen szerződésben nem szabályozott kérdésekben a Ptk., az Mttv., az Smtv. vonatkozó rendelkezései az irányadóak.

Szerződő Felek jelen szerződést elolvasás és értelmezést követően – mint akaratukkal mindenben megegyezőt – jóváhagyólag, három példányban írták alá.

Szekszárd, 2016. július 1. Bátaszék, 2016. június 30.

**Rádió Antritt Kft. Bátaszék Város Önkormányzata**

Képviseli: Pálinkásné Jantner Jolán Képviseli: Dr. Bozsolik Róbert

ügyvezető polgármestere